Diari Oficial de la Generalitat Valenciana


Sumari del DOGV 5589, del 31-08-2007 (2007/10793)

Informació publica de l'extracte de les bases per a la provisió en propietat de sis places d'agent, vacants en el cos de la Policia Local de l'Ajuntament de Requena.
---------------------------------------------------------------------------------------------------------------------------------------------------------------------

### Dades del document

Número de DOGV
:   5589

Data del DOGV
:   31-08-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10805


Data del document
:   17-07-2007

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * concurs administratiu
    * administració local
    * policia

Informació publica de l'extracte de les bases per a la provisió en propietat de sis places d'agent, vacants en el cos de la Policia Local de l'Ajuntament de Requena. [2007/10243]  
Per la Resolució de l'Alcaldia, de data 10 de juny de 2007, s'ha acordat aprovar les bases per a la provisió en propietat de sis places d'agent, escala bàsica, vacants en el cos de la Policia Local de l'Ajuntament de Requena.  
L'extracte de les bases és el següent:  
Objecte  
És objecte d'esta convocatòria la provisió en propietat de sis places d'agent del cos de policia local vacant en la plantilla d'este ajuntament, a les quals s'agregaran les vacants que s'hagueren produït fins a la finalització del procés selectiu. Quatre es cobriran per torn lliure, per mitjà d'oposició, i dos per mobilitat, per mitjà de concurs.   
Condicions dels aspirants  
Requisits torn lliure  
Els aspirants han de reunir els requisits següents, referits al dia en què finalitze el termini d'admissió de sol·licituds:  
a) Tindre la nacionalitat espanyola.  
b) Estar en possessió del títol de Batxiller Superior o equivalent o complir les condicions per a obtindre'l en la data que finalitze el termini de presentació d'instàncies.  
c) No patir cap malaltia o cap defecte físic que impedisca l'exercici de les funcions, d'acord amb els quadros d'exclusions mèdiques que s'establisquen, i tindre una estatura mínima d'1,65 metres els hòmens i 1'60 metres les dones.  
d) Tindre complits 18 anys, sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.  
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B i que permeten la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.  
Requisits torn mobilitat  
Per a participar en els concursos de mobilitat s'han de reunir els requisits següents, referits al dia en què finalitze el termini d'admissió de sol·licituds:  
a) Ser funcionari de carrera de la categoria d'agent integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.  
b) Haver romàs, almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determine.  
e) No trobar-se suspés, ni inhabilitat en ferm, per a l'exercici de funcions públiques. Si es produïx la suspensió o la inhabilitació després de la resolució del concurs de mobilitat per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.  
Presentació d'instàncies i documentació annexa  
Les instàncies per a sol·licitar prendre part en l'oposició o en el concurs, segons el torn pel qual es desitge accedir, es dirigiran a l'alcalde president de l'Ajuntament, i es presentaran en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir del següent de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que reunixen tots i cada un dels requisits exigits en la base segona i que es comprometen a prestar jurament o promesa en la forma legalment establida.  
Les instàncies s'acompanyaran del següent:  
a) Justificant d'haver ingressat en la caixa municipal els drets d'examen, que es fixen en 25,55 euros. El pagament d'estos drets es farà en el compte d'este ajuntament del Banc de València 0093 0347 49, número 4205326376, o per gir postal o telegràfic, dirigit a la Tresoreria municipal, on s'indicarà clarament la plaça objecte de la convocatòria, així com la persona que realitza l'ingrés. Els citats drets d'examen només seran tornats als qui no siguen admesos al procediment selectiu, per falta d'algun dels requisits exigits per a prendre-hi part.  
b) Fotocòpia del document nacional d'identitat.  
c) Si s'escau, documentació acreditativa dels mèrits al·legats per l'aspirant. La dita documentació es presentarà en sobre tancat juntament amb la instància de sol·licitud d'admissió al concurs que podrà ser lacrat. No es tindrà en compte cap mèrit que no s'acredite en el moment de presentació de les instàncies.  
La documentació es tornarà a aspirants que no siguen seleccionats, una vegada ferma la resolució del procés de selecció.  
Les bases íntegres han sigut publicades en el Butlletí Oficial de la Província de València número 147, de data 22 de juny de 2007, i se'n pot obtindre còpia, així mateix a la Consergeria de l'Ajuntament, i en la pàgina web de l'Ajuntament de Requena.   
Cosa que es publica perquè se'n prenga coneixement, d'acord amb el que establix la normativa d'aplicació.  
Requena, 17 de juliol de 2007.- L'alcalde president: Adelo Montes Diana.